Polisie fnuik poskantoordiewe | Maroela Media
“Ons het inligting ontvang oor ŉ moontlike rooftog by die poskantoor tussen Lusikisiki en Port St Johns op die R61,” het kol. Mzukisi Fatyela, woordvoerder van die polisie, gesê.
Polisiebeamptes was omstreeks 14:00 op die toneel toe ŉ voertuig die poskantoor genader het. Toe die insittendes die polisie gewaar, het hulle op die beamptes losgebrand, en die polisie het teruggeskiet.
“Een van die verdagtes is doodgeskiet, ŉ tweede verdagte is gewond en vier persone is in hegtenis geneem,” het Fatyela bygevoeg. Die beseerde verdagte is onder polisiebewaking na ŉ hospitaal geneem.
“Ons het beslag gelê op drie 9 mm-vuurwapens wat ten volle gelaai was. Meeste van die verdagtes is vermoedelik van Mthatha,” het hy gesê. “Die eienaar van die motor is een van die vier persone wat op die toneel in hegtenis geneem is.”
het jou katvis, darem iets positief vir die dag!!
Mooi man mooi!
Ek is bly hulle is aan gekeer. Nie snaaks nie, maar so bly hulle is nie binne in die poskantoor gewees nie. Met die staking en al die pos wat nog nie uit is nie, sou dit onmoontlik gewees het om hulle te sien